KISSALLE EI LÖYTYNYT ARVOA - Kuluttaja.fi
KISSALLE EI LÖYTYNYT ARVOA
Vakuutusyhtiö ei maksanut korvausta kotikissan tapaturmaisesta kuolemasta. Yhtiön mukaan vahingon rahallinen arvo oli pienempi kuin vakuutuksen omavastuu, 150 euroa.
Vakuutusehtojen mukaan eläimen tapaturmaisesta kuolemasta oli korvattava eläimen arvo, jossa tunnearvoa ei huomioida. Niin sanottua käypää arvoa ei määritelty ehdoissa, mutta yleensä sillä tarkoitetaan joko vastaavan uuden eläimen arvoa tai arvoa, joka eläimestä saadaan myytäessä. Vakuutusyhtiön päätös jäi voimaan. Vakuutuksen ottaja ei pystynyt perustelemaan, että lemmikiksi otetun kodittoman kissan arvo olisi ylittänyt 150 euron omavastuun.